মাইক্রোপ্রসেসর ভিত্তিক এই যন্ত্রটি যে কেউ সহজে ব্যবহার করতে পারে, এমনকি একজন কম্পিউটার সম্পর্কে অজ্ঞ লোকও। পিএলসি সহজে প্রোগ্রাম করা যার এবং সে প্রোগ্রাম পরিবর্তনও করা যায়, সহজে মেরামত ও সংযোগ দেয়া যায়, ওয়্যারিং খরচ কমায়, সহজে আয়ত্ত করা যায়, রিলে সিস্টেমের চেয়ে আকারে ছোট ও বিশ্বস্ত, আর খরচ অবশ্যই রিলে সিস্টেমের চেয়ে অনেক কমিয়ে এনেছে। এজন্য সকল প্রকার শিল্পে এর জনপ্রিয়তা বেড়ে গেছে। বর্তমানে এটি গতি নিয়ন্ত্রণে, রিলে নিয়ন্ত্রণে, প্রসেস নিয়ন্ত্রণে, নেটওয়ার্কিং এর জটিলতায়, সর্বোপরি পণ্য বন্টন নিয়ন্ত্রণে একটি নির্ভরযোগ্য প্রযুক্তি। পিএলসির কিছু অসুবিধাও আছে; ওয়্যারিং এ অনেক কাজ করতে হয়, রিপ্লেসমেন্টের ক্ষেত্রে ঝামেলা, ভুল বের করা কঠিন ও ভুল বের করতে দক্ষ লোকের দরকার হয়, যখন একটি সমস্যা হয় তখন হোল্ড-আপ টাইমও অনেক দীর্ঘ হয়।